EkBass/fiwiki-20250220-pages-articles huggingface dataset:
Graciaksen diskografia

Tämä on rap-artisti Graciaksen diskografia. == Albumit == Albumi Albumin tiedot Listasijoitukset Globe * Julkaistu: 2013 * Formaatti: CD, digitaalinen * Levy-yhtiö: Cocoa Records Elengi * Julkaistu: 2015 * Formaatti: CD, digitaalinen * Levy-yhtiö: Cocoa Records Graciasi LP * Julkaistu: 2020 * Formaatti: LP, digitaalinen * Levy-yhtiö: PME Records & Warner Music Finland == EP:t == Albumi Albumin tiedot Gracias EP * Julkaistu: 2011 * Levy-yhtiö: Cocoa Records == Singlet == Vuosi Single Albumi Listasijoitukset 2014 "High Mountain" "Levels" Elengi "I Am" 2015 "Catch The Game" (feat. Reino Nordin) 2017 "Toleka" Graciasi LP 2019 "Mis Ollaan" (feat. DeezyDavid) "Väistä" (feat. Bizi) Volume Mixtape 2020 "Tyylit" Graciasi LP "Ajaton" == Mixtapet == Albumi Albumin tiedot Listenin Comprehension Mixtape * Julkaistu: 2007 == Musiikkivideot == * HKI (2010) * Feel Free (2011) * Mon€y (2011) * 40k Volts (2012) * Night Shift (2012) * Bars (2012) * Night Shift [DJ Kridlokk -remix] (2012) * Let Myself Go (2013) * Emptier Streets (2013) * Sacred Order Of The Pen (2013) * Mist Sä Tuut? (2014) * Levels (2014) * Slow It Down (2014) * Repent (2014) * OD Cumulus (2014) * I Am (2014) * Mist Sä Tuut? Pt.2 (2016) * Entä Sä (2017) * Ei Mitään Järkee (2018) * Tyylit (2020) * Ajaton (2020) == Vierailijana == Vuosi Kappale Artisti Albumi 2012 "Something Special" HKI Crates HKI Crates 2013 "Kuuluuks" Juno 050187 2014 "Kings & Queens" Anna Abreu V "Mist Sä Tuut?" JVG Voitolla Yöhön 2015 "Sumu" Gasellit Seis 2016 "Mist Sä Tuut? Pt.2" JVG Mist Sä Tuut EP "Menossa" Gettomasa Chosen One 2017 "Aito G" PastoriPike Aito G "Entä Sä" Gettomasa "Nälkä" Lucas "Mitali" Villi Kortti Villi Kortti "We Go On" Sandhja "Pelastaja" Katti Meu X 2018 "Eskapismi" Pijall "Yks Kaks" GUKKi "Raha Tulee Rahan Luo" OPA "Vegas" Kingfish "6AM" Cavallini & Shrty Vaihost Sisää "Swipe" Cledos Boboff Tape "Ei Mitään Järkee" Gettomasa "Mä Pidin Sanani" Bizi Ääniviesti EP 2019 "Vaan Tuloksil On Välii" Lyttä Pieniä Voittoi EP "Kyynel" Sebastian Da Costa Alkuviikko "Nauti" Jeremie Luokka:Diskografiat
Ferekrates

Ferekrates (, ) oli antiikin kreikkalainen komediakirjailija, joka edusti niin kutsuttua vanhaa komediaa. Hän oli kotoisin Ateenasta. == Elämä == Ferekrates oli komediakirjailijoiden Kratinos, Krates, Eupolis, Platon ja Aristofanes aikalainen. Näistä hän oli kahta ensimmäistä jonkin verran nuorempi ja muita jonkin verran vanhempi. Ferekrates toimi alun perin näyttelijänä Krateen näytelmissä, ja alkoi myöhemmin kirjoittaa omia komedioitaan, joissa jäljitteli tämän tyyliä. Hän sai ensimmäisen voittonsa näytelmäkilpailuissa Theodoroksen arkonttikaudella vuonna 438 eaa. Muutoin Ferekrateen elämästä ei tiedetä antiikin lähteistä juuri mitään. Lähteissä hänet on joskus sekoitettu Krateeseen ja Ferekydeehen. == Näytelmät == Ferekrates seurasi ilmeisesti Krateen esimerkkiä siinä, että alkoi kehittää komedioihin varsinaisia juonia, jolloin niissä oli myös enemmän näytelmällisyyttä kuin aiemman komedian lähinnä henkilöönmenevässä pilkanteossa. Säilyneiden katkelmien perusteella hänen juonensa ovatkin olleet oivaltavia ja omaperäisiä. Hänen kieltään on kuvattu elegantiksi ja attikalaisemmaksi kuin monilla muilla, vaikkakaan se ei ole yhtä puhdasta kuin esimerkiksi Aristofaneella.Athenaios: Deipnosofistai VI.268e; Suda, . Ferekrateen nimiin laitetaan eri lähteissä joko 16 tai 18 komediaa. Nimeltä tiedetään seuraavat: * Akat () * Helyt () * Keittiö () eli Kokoyön juhla () * Korianno () * Muurahaisihmiset () * Orjaopettaja () * Petale () * Sintit () (nimi viittaa kirjailijan keksimään manalassa käytettyyn rahayksikköön) * Tyrannia () * Unohtelevainen () eli Meri () * Vale-Herakles () * Villit () (420 eaa.) * Yksinasujat () Kyseenalaisia ja mahdollisesti epäperäisiä ovat: * Hyvät () * Kaivosmies () * Kheiron () * Persialaiset () Mielenkiintoisin näytelmistä on Villit, johon filosofi Platon viittaa dialogissaan Protagoras.Platon: Protagoras 327d. Se esitettiin Lenaia-juhlassa vuonna 420 eaa.Athenaios: Deipnosofistai V.218d. Platon käyttää näytelmän kuoroa, jonka muodostivat jonkinlaiset villit, sivistyksestä ja laeista osattomat barbaarit, esimerkkinä havainnoillistaessaan sivistyksen ja barbarismin eroa. Näytelmä itsessään vaikuttaa kritisoineen ateenalaista yhteiskuntaa tällaisen villijoukon kautta. Ferekrateen nimiin laitettiin oma runomitta, ferekrateus. Hän kehuskeli itse keksinnöllään kyseisessä mitassa kirjoitetuilla säkeillä:Apud Hephaest. 10.5, 15.15, Schol in Ar. Naub. 563. »» »andres, proskhete ton nūn ekseurēmati kainō symptyktois anapaistois.» »Ihmiset, kiinnittäkää huomiota uuteen keksintöön yhteentaitettuun anapestiin.» Runomitta voidaan nähdä eräänlaisena khoriambina. Ferekrates itse kutsuu sitä anapestiseksi mitaksi, ja se voidaan ehkä tulkita myös sellaiseksi; mutta tämä voi viitata myös siihen, että hän käytti sitä näytelmien parabasis-osuuksissa, jotka olivat alun perin yleensä anapestimitassa. == Lähteet == Luokka:Antiikin kreikkalaiset komediakirjailijat
Kratinos

Kratinos (, ) voi viitata seuraaviin: * Kratinos vanhempi (n. 520–423 eaa.), vanhan komedian komediakirjailija * Kratinos nuorempi (300-luku eaa.), keskikomedian komediakirjailija * Kratinos, grammaatikko * Kratinos (500-luku), oikeustieteilijä * Kratinos, taidemaalari == Lähteet ==
Kratinos nuorempi

Kratinos nuorempi (, ; toimi n. 350–324 eaa.), oli antiikin kreikkalainen komediakirjailija, joka edusti niin kutsuttua keskikomediaa. Kratinos oli muun muassa filosofi Platonin aikalainen ja toimi näin 300-luvun eaa. puolivälin tienoilla ja vielä niinkin myöhään kuin 324 eaa.Diogenes Laertios: Merkittävien filosofien elämät ja opit 3.28. Hänen näytelmänsä eivät ole säilyneet nykyaikaan. Niistä tunnetaan nimeltä seuraavat: * Gigantit () * Kheiron () * Omfale () (kyseenalainen) * Theramenes () * Väärä vaihdokki () On mahdollista, että osa vanhemman Kratinoksen nimiin laitetuista näytelmistä oli todellisuudessa nuoremman kirjoittamia. == Lähteet == Luokka:Antiikin kreikkalaiset komediakirjailijat
Theodektes nuorempi

Theodektes nuorempi (, ; 300-luku eaa.) oli antiikin kreikkalainen reettori, joka oli vanhemman Theodekteen poika. Thodektes nuoremman elämästä ei tiedetä antiikin lähteistä käytännössä mitään. Sudan mukaan hän kirjoitti ylistyspuheen Aleksanteri Epeiroslaiselle, historiallisen muistelmateoksen (), teoksen barbarikansojen tavoista (), seitsemän kirjaa käsittäneen tutkielman retoriikasta () sekä monia muita teoksia. == Lähteet == Luokka:Antiikin kreikkalaiset kirjailijat
Yhdysvaltain poliisi

Poliisi on Yhdysvalloissa erittäin hajautettu. Maassa on noin 18 000 eri liittovaltion, osavaltion, piirikunnan ja kuntien ja kaupunkien virastoa tai poliisilaitosta hoitamassa poliisitointa. ==Liittovaltio== Yhdysvaltain oikeusministeriö vastaa lainvalvonnasta korkeimmalla tasolla. Sen alaisuuteen kuuluu Yhdysvaltain keskusrikospoliisi (FBI), Yhdysvaltain huumepoliisi (DEA), Bureau of Alcohol, Tobacco, Firearms and Explosives (ATF), United States Marshals Service eli liittovaltion sheriffi sekä Yhdysvaltain vankeinhoitolaitos. Yhdysvaltain kotimaan turvallisuusvirasto on toinen ministeriö jolla on poliisitoimeen kuuluvia tehtäviä. Sen alaisuudessa ovat Yhdysvaltain tulli- ja rajavartiolaitos, Maahanmuutto ja tulli, Yhdysvaltain salainen palvelu ja Yhdysvaltain rannikkovartiosto. Yhdysvaltain liittovaltioluonteen mukaisesti Yhdysvaltain perustuslaki kieltää liittovaltiota hoitamasta yleisiä poliisin tehtäviä, vaan tämä valta on hajautettu osavaltioille. ==Osavaltio== Osavaltion poliisi (State Police, State Patrol, Highway Patrol) tunnetaan lähinnä liikennepoliiseina, jotka valvovat liikennettä moottoriteillä. He myös suojaavat osavaltion kuvernööriä. Texas Rangers lienee kuuluisin osavaltion poliisi. ==Piirikunta== Piirikuntien (county, Louisianassa parish, Alaskassa borough) poliisin toimenkuva on jaettu kuntien poliisilaitoksen kanssa. Tyypillisesti piirikunnan poliisi hoitaa etsintäkuulutuksia, oikeustalojen suojelun ja vankien kuljetuksen. Piirikunnan poliisi hoitaa myös muuta poliisitointa alueilla joilla ei ole varaa perustaa omaa poliisilaitosta tai kunnallishallinnottomilla alueilla. Piirikunnan poliisipäälliköstä käytetään nimitystä seriffi. Hän on tyypillisesti vaaleilla valittu poliisipäällikkö. Seriffeillä on yleensä intressi toimia säästäväisesti asemansa pitääkseen. Suurin piirikunnan poliisilaitos on County of Los Angeles Sheriff's Department (LASD), jolla on 18 000 työntekijää.https://www.lasd.org/about_us.html ==Kunta== Isommissa kaupungeissa voi olla useita erillisiä poliisilaitoksia eri alueille tai hoitamassa eri tehtäviä, kuten lentokenttäpoliisi, yliopiston kampuksen poliisi ja joukkoliikenteen poliisi. Poliisiasemien vahvuudet vaihtelevat muutamasta miehestä useisiin tuhansiin. New Yorkin poliisi on maan suurin poliisilaitos. Sillä on yli 38 000 poliisia. Los Angelesin poliisilla on noin 10 000 poliisia ja 3 000 siviilityöntekijää. Suuremmat poliisilaitokset voivat hoitaa sopimusperusteisesti palkattuna myös pienempien kaupunkien poliisitointa. ==Lähteet== == Aiheesta muualla == Luokka:Yhdysvaltain poliisitoimi
Hans Thorszelius

Hans Thorzelius (s. 19. helmikuuta 1944) on ruotsalainen uransa päättänyt kartanlukija. Hän kilpaili ralliautoilun MM-sarjassa vuosina 1973–1986 kaikkiaan 77 kilpailussa. Jo ennen MM-sarjan perustamista hän kilpaili huipputasolla ja kaiken kaikkiaan hänelle kertyi urallaan 100 starttia. == Ura == Ensimmäisen rallinsa Thorzelius toimi EM-sarjaan kuuluneessa KAK-rallyssa Ragnar Gyhleniuksen kartanlukijana vuonna 1966. Ensimmäisen voittonsa hän saavutti vuonna 1969 Åke Anderssonin kartanlukijana Ruotsin kansallisen sarjan Roslagsvalssen rallissa. Ensimmäinen palkintopallisijoitus EM-tasolla tuli Björn Waldegårdin kartanlukijana vuoden 1970 Portugalin rallissa, jossa pari sijoittui kolmanneksi. Yhteistyö Waldegårdin kanssa sai jatkoa satunnaisesti myös seuraavina vuosina ja vuodesta 1973 lähtien aina vuoteen 1985 Thorzerlius toimi liki vakituisesti Waldegårdin kartanlukijana MM-ralleissa. Viimeisen MM- rallinsa Thorzelius ajoi vuonna 1986 australialaisen Steve Millenin kartanlukijana Yhdysvalloissa ajetussa Olympus-rallissa. Tömän jälkeen Thorzelius osallistui vielä vuonna 2012 Björn Waldegårdin kanssa San Marinon Rallyshowhun Historic-luokassa sekä nolla-autona Itävallan Walderviertel ralliin. == Voitot == === EM-rallit === * Etelä-Ruotsin ralli 1978 (Björn Waldegård) Ford Escort RS * Boucles de Spa 1985 (Björn Waldegård) Audi Quattro A2 === MM-rallit === * Ruotsin ralli 1975 (Björn Waldegård) Lancia Stratos HF * Sanremo ralli 1975 (Björn Waldegård) Lancia Stratos HF * Sanremo ralli 1976 (Björn Waldegård) Lancia Stratos HF * Safari-ralli 1977 (Björn Waldegård) Ford Escort RS * Akropolis-ralli 1977 (Björn Waldegård) Ford Escort RS * RAC-ralli 1977 (Björn Waldegård) Ford Escort RS * Ruotsin ralli 1978 (Björn Waldegård) Ford Escort RS * Akropolis-ralli 1979 (Björn Waldegård) Ford Escort RS * Criterium Molson du Quebec 1979 (Björn Waldegård) Ford Escort RS * Norsunluurannikon ralli 1980 (Björn Waldegård) Mercedes Benz 450 SLC * Uuden Seelannin ralli 1982 (Björn Waldegård) Toyota Celica GT * Norsunluurannikon ralli 1983 (Björn Waldegård) Toyota Celica TwinCam * Safari-ralli 1984 (Björn Waldegård) Toyota Celica TwinCam ==Lähteet== * Hans Thorzeliuksen ura eWRC:ssa ===Viitteet=== Luokka:Ruotsalaiset kartanlukijat Luokka:Vuonna 1944 syntyneet Luokka:Elävät henkilöt
Rasbora arundinata

Rasbora arundinata on särkien (Cyprinidae) heimoon kuuluva kalalaji. Sen tieteellinen lajinimi arundinata tulee latinan sanasta 'arundito' ja viittaa lajin kylkien mustaan, kaislan lehteä muistuttavaan raitaan. Lajin kuvaili tieteelle Daniel Lumbantobing vuonna 2014. Lumbantobing oli 2006 mukana löytämässä sen holotyyppiä ja paratyyppejä Indonesiasta, Acehin provinssista Sumatrasta. Rasbora arundinata -lajin standardipituus vaihtelee noin 4,3 ja 8,6 senttimetrin, kokonaispituus 13,5 ja 14,2 senttimetrin ja ruumiin korkeus 2,2 ja 2,9 senttimetrin välillä. Pään on 2,4–2,8 senttimetrin mittainen, 4,7–5,8 senttimetriä leveä ja 5,9–7,2 senttimetriä korkea. Kalan kylkiviiva on täydellinen, ja sen 12:nnen suomun kohdalta alkaa vatsaevät. Kylkiviivan 13:nnen suomun kohdalla alkaa selkäevä 18:nnen ja 19:nnen suomujen välissä on peräevän alkukohta. Väritys on ruumiin yläosissa vaaleanruskea ja vatsaosissa valkea. Rasbora arundinataa tavataan luoteis-Sumatrassa Tripa Jaya-, Alas- ja Kluet-joissa. == Lähteet == Luokka:Seeprakalat
Mustaeväkampela

Mustaeväkampela (Glyptocephalus cynoglossus) on oikeasilmäkampeloiden (Pleuronectidae) heimoon kuuluva merivesissä elävä kalalaji. == Koko ja ulkonäkö == Mustaeväkampela kasvaa tavanomaisesti alle 40 senttimetrin mittaiseksi, mutta suurimmillaan se voi olla jopa 60 senttimetrin pituinen ja painaa 2,5 kilogrammaa. Mustaeväkampelan kylkiviiva on täysin suora. Silmät sijaitsevat oikealla puolella, joka on harmaanruskea ja tummien läikkien peittämä. Toinen puolisko taas on vaaleansininen ja läpikuultava. Mustaeväkampelan selkäevä alkaa silmän kohdalta ja päättyy pyrstön varteen. Peräevä on lähes yhtä pitkä; se ulottuu rintaevästä pyrstön varteen. Vaalean rintaevän kärjessä on musta laikku. == Levinneisyys ja elinympäristö == Mustaeväkampelaa tavataan Atlantin valtamerellä sekä yleisenä Euroopassa. Lajin elinympäristöä ovat pehmeät hiekka- ja liejupohjat 50–1400 metrin syvyydessä 2–6 asteen lämpöisissä vesissä. Kansainvälinen luonnonsuojeluliitto IUCN on luokitellut mustaeväkampelan vaarantuneeksi lajiksi. == Ravinto ja elintavat == Mustaeväkampela käyttää ravinnokseen pieniä kaloja, kuten tokkoja, tuulenkaloja ja sillikaloja, sekä katkoja ja muita nilviäisiä ja äyriäisiä. Laji tulee sukukypsäksi keskimäärin 30,4 senttimetrin mittaisena. Kuteminen tapahtuu toukokuun ja syyskuun välisenä aikana noin 70–160 metrin syvyydessä. Naaras voi munia kerralla jopa 500 000 munaa, joiden läpimitta on noin 1 millimetri. Poikaset kuoriutuvat muutaman viikon kuluttua. Ne ovat kuoriutuessaan noin puolisenttisiä. == Lähteet == Luokka:Oikeasilmäkampelat Luokka:Uhanalaiset kalat
Treat You Better

Treat You Better on kanadalaisen laulajan-lauluntekijän Shawn Mendesin musiikkikappale. Sen julkaisi Island Records hänen toisen, Illuminate- studioalbumin ensimmäisenä singlenä 3. kesäkuuta 2016. Kappaleen ovat sanoittaneet Mendes, Teddy Geiger sekä Scott Harris, joista Geiger myös tuotti sen Dan Romerin sekä DJ "Daylight" Kyriakidesin kanssa. Kappaleen musiikkivideo julkaistiin 12. heinäkuuta 2016 ja se kertoo tarinan väkivaltaisesta parisuhteesta. "Treat You Better" sai pääosin positiivisen vastaanoton musiikkikriitikoilta, monien nimettyä sen yhdeksi vuoden 2016 parhaimmista musiikkikappaleista. Arvostelumenestyksen lisäksi kappale oli myös kaupallinen menestys, sen päästyä singlelistan viiden parhaan joukkoon Australiassa, Itävallassa, Ruotsissa, Saksassa, Skotlannissa, Sloveniassa ja Tanskassa sekä kymmenen parhaan joukkoon kymmenessä muussa valtiossa kuten Irlannissa, Kanadassa, Norjassa, Portugalissa ja Yhdysvalloissa. Mendes esitti kappaleen ensimmäisen kerran livenä vuoden 2016 iHeartRadio Much Music Video Awardsissa. Sen jälkeen hän on esittänyt kappaleen livenä muun muassa The Tonight Showssa 12. heinäkuuta ja American Music Awardsissa 20. marraskuuta 2016. ==Lähteet== Luokka:Vuoden 2016 kappaleet Luokka:Kanadalaiset musiikkikappaleet
Kirjallisuusvuosi 1805

Kirjallisuusvuosi 1805 käsittelee vuoden 1805 tärkeitä kirjallisuuden tapahtumia, uutisia ja julkistuksia. == Tapahtumia == * Ilmajokelainen Samuel Rinta-Nikkola kopioi käsin vuosien 1794–1805 välillä yhteensä 32 uskonnollista kirjaa. Hän kuului Pohjanmaan mystikkoihin, jotka olivat tavallisia talonpoikia tai käsityöläisiä ja jotka levittivät uskonnollista kirjallisuutta käsin kopioimalla. * Thomas Malthusista tuli East India Company Collegessa Haileyburyssa Britannian ja kenties koko maailman ensimmäinen kansantaloustieteen professori. == Julkaisuja == * Sophie Cottin - Mathilde, ou Mémoires tirés de l'histoire des croisades * Jean-Baptiste Cousin de Grainville - Le Dernier Homme * Denis Diderot - Le Neveu de Rameau ou La Satire seconde (postuumisti ilm. romaani) * Fabian Steinheil - Aflidne Excellencen grefve Steinheils Karta öfver Wiborgs län 1805 * Johann Gottfried Seume - Mein Sommer im Jahre 1805 (matkakuvaus) == Palkintoja == == Lähteet == Luokka:1805 1805
Ad Astra (elokuva)

Ad Astra on vuonna 2019 ensi-iltansa saanut tieteisdraamaelokuva, jonka on ohjannut James Gray. Sen pääosia esittävät Brad Pitt, Tommy Lee Jones, Ruth Negga, Liv Tyler ja Donald Sutherland. Elokuva sai parhaan äänityksen Oscar- ehdokkuuden vuoden 2020 gaalassa. == Näyttelijät == == Lähteet == == Aiheesta muualla == * Viralliset kotisivut * Luokka:Vuoden 2019 yhdysvaltalaiset elokuvat Luokka:Yhdysvaltalaiset tieteiselokuvat Luokka:Yhdysvaltalaiset draamaelokuvat Luokka:Yhdysvaltalaiset seikkailuelokuvat Luokka:IMAX-elokuvat Luokka:20th Century Foxin elokuvat
Mercy (Shawn Mendesin kappale)

Mercy on kanadalaisen laulajan-lauluntekijän Shawn Mendesin musiikkikappale. Sen julkaisi Island Records ensin promosinglenä 18. elokuuta ja lopulta Mendesin toisen, Illuminate-studioalbumin toisena singlenä 18. lokakuuta 2016. Kappaleen ovat sanoittaneet Mendes, Ilsey Juber, Danny Parker ja Teddy Geiger, joista viimeisin myös tuotti sen Jake Goslingin kanssa. Kappaleen musiikkivideon ohjasi Jay Martin ja se julkaistiin 21. syyskuuta 2016. "Mercy" oli kaupallisesti kohtalainen menestys, sen päästyä singlelistan viiden parhaan joukkoon Portugalissa ja Sveitsissä sekä kymmenen parhaan joukkoon Alankomaissa, Itävallassa, Skotlannissa ja Tanskassa. Mendes esitti kappaleen ensimmäisen kerran livenä The Tonight Show Starring Jimmy Fallonissa 22. syyskuuta 2016. ==Lähteet== Luokka:Vuoden 2016 kappaleet Luokka:Kanadalaiset musiikkikappaleet
Mats Kihlström

Mats Kihlström (s. 3. tammikuuta 1964 Smedjebacken) on ruotsalainen jääkiekkoilija, pelipaikaltaan puolustaja. Hän edusti Ruotsin maajoukkuetta vuoden 1988 olympialaisissa ja neljissä MM-kilpailuissa, joissa hän saavutti yhden olympiapronssin, yhden maailmanmestaruuden ja yhden MM-hopean. Vuonna 1982 hän oli voittamassa alle 18-vuotiaiden Euroopan-mestaruutta. Hän edusti kotimaassaan Södertälje SK:ta kausina 1981–1984 ja 1986–1993 sekä Brynäs IF:ää kausina 1984–1986. NHL-seura Calgary Flames varasi Kihlströmin vuoden 1982 varaustilaisuuden kuudennella kierroksella 118. varausvuorolla mutta Kihlström ei koskaan pelannut NHL:ssä. Mats Kihlströmin pojista Lukas Kilström on pelannut jääkiekkoa Ruotsin pääsarjassa. == Lähteet == Luokka:Ruotsalaiset jääkiekkoilijat Luokka:Ruotsalaiset olympiamitalistit Luokka:Calgary Flamesin varaamat pelaajat Luokka:Vuonna 1964 syntyneet Luokka:Elävät henkilöt
Vilho Kosunen

Vilho Kosunen (25. toukokuuta 1875 Varkaus – 15. marraskuuta 1916 Vaasa) oli suomalainen näyttelijä.Kotimaisia näyttämötaiteilijoita sanoin ja kuvin, s. 145 == Ura == Kosunen työskenteli ennen näyttämöuraansa rautateillä. Hän debytoi näyttelijänä 1896 Vaasassa ja palveli Vaasan Työväen Teatteria viitisentoista vuotta. Kosunen näytteli etupäässä koomisia rooleja, kuten Tolari (Tukkijoella), ukko Heinecke (Kunnia), ukko Barbo (Sirkka) ja Rasmus (Sunnuntaipäivä Amagerilla). == Lähteet == * === Viitteet === Luokka:Suomalaiset näyttelijät Luokka:Vuonna 1875 syntyneet Luokka:Vuonna 1916 kuolleet
Lady Wood

Lady Wood on ruotsalaislaulaja Tove Lon toinen studioalbumi. Se julkaistiin Island Recordsin kautta 28. lokakuuta 2016. Albumi on kaksiosainen konseptialbumi. == Arvostelut == * NME: * Pitchfork: 7,0/10 * Rolling Stone: * Soundi: == Listasijoitukset == Lista Sijoitus Lähde Britannian albumilista 40 Sverigetopplistan 1 Suomen virallinen albumilista 20 Billboard 200 11 == Kappaleet == # # # # # # # # # # # # == Lähteet == Luokka:Vuoden 2016 albumit Luokka:Tove Lon albumit Luokka:Konseptialbumit
Ahvenanmaanruotsi

Ahvenanmaanruotsi on yksi ruotsin kielen murreryhmistä, jota puhutaan Ahvenanmaalla. Maantieteellisessä mielessä ahvenanmaanruotsia voidaan pitää itäruotsin varianttina, mutta murre on lähempänä Uplannin murretta ja muita Sveanmaan murteita kuin Manner-Suomessa puhuttavia suomenruotsin variantteja. Ahvenanmaa on yksikielinen, ja kieli ja kulttuuri on suojattu itsehallintolaillaAhvenanmaan itsehallintolaki 16.8.1991/1144 - 36 §. (viitattu 2.6.2020). Ahvenanmaan maantieteellinen sijainti Manner-Suomen ja Ruotsin välillä heijastuu myös kieleen: ahvenanmaanruotsissa on piirteitä sekä ruotsinruotsista että suomenruotsista. Lisäksi kielestä löytyy jälkiä suomen, venäjän ja englannin kielistä.Mariehamns stadsbibliotek: Åländska ord och uttryck (viitattu 2.6.2020) Ahvenanmaanruotsissa on sisäisiäkin eroja. Länsi- Ahvenanmaalla puhuttava ruotsi, erityisesti Eckerön kunnassa, on lähimpänä Uplannin murteita, kun taas Itä-Ahvenanmaalla (Ahvenanmaan saaristo) puhuttava ruotsi on lähimpänä muita suomenruotsin variantteja.Ordbok över Finlands svenska folkmål: Suomenruotsin murteet -kartta. (viitattu 2.6.2020) == Piirteitä == Ahvenanmaanruotsissa on säilynyt monia arkaaisia sanoja ja ilmaisuja. Esimerkiksi seuraava ilmaisu "Gå ti bykstugan och hämt ett ämbar." ('Mene pyykkituvalle ja hae sanko.') on ruotsinruotsiksi "Gå till tvättstugan och hämta en hink.". Joillakin sanoilla on eri, harvaanjohtava merkitys Ahvenanmaalla kuin Ruotsissa. Esimerkki sana semla viittaa Ruotsissa laskiaispullaan mutta Ahvenanmaalla sämpylään. Joidenkin sanojen merkitys eroaa vain vähän. Esimerkiksi pannkaka on ruotsinruotsissa ohut mutta ahvenanmaanruotsissa paksumpi pannukakku. Tyypillisellä ahvenanmaalaisella kaksoisgenetiivisellä ilmaisulla "Vemses flicka/pojke är du då?" ('Kenes tytär/poika sinä olet?') kysytään olettaen, että tunnetaan vanhemmat, mikä on pienessä yhteiskunnassa todennäköistä. Sanan inte ('ei') korvaavat sanat int ja inga. Ruotsinruotsin sanat skulle ja måste typistyvät muotoihin sku ja måst. Kuten suomenruotsista, ahvenanmaanruotsista puuttuu tonaalinen sana- aksentti. Ahvenanmaanruotsi Ruotsinruotsi Suomi Huomioita batting (trä)regel puinen lista Sana batting on ruotsinruotsissa poika. batteri värmeelement jäähdytin, lämpöpatteri Sana batteri on ruotsinruotsissa akku. butka fängelse vankila byka tvätta (kläder) pyykätä egnahemhus villa omakotitalo, huvila jåla tramsa, prata strunt puhua hölynpölyä si se nähdä siddu barra/bara ser du bara, ser man på katso vain småkusin syssling pikkuserkku Käännöslaina suomen pikkuserkusta stöpsel stickpropp töpseli Laina saksasta ämbar hink sanko, ämpäri == Ääninäyte == Eckerön murre nauhoitettu vuonna 2006 (tiedostossa transkriptio). Föglön murre nauhoitettu vuonna 1971 Per Henrik Solstrandin toimesta. == Lähteet == == Aiheesta muualla == * Pieni ahvenanmaanruotsin sanakirja * Ordbok över Finlands svenska folkmål – Suomenruotsin murteiden sanakirja Luokka:Ruotsin murteet Luokka:Ahvenanmaalainen kulttuuri
Starboy (kappale)

Starboy on kanadalaislaulajan The Weekndin musiikkikappale, jolla vierailee myös ranskalainen elektronisen musiikin duo Daft Punk. Sen julkaisivat XO sekä Republic Records The Weekndin kolmannen, kappaleen nimeä kantavan studioalbumin ensimmäisenä singlenä 22. syyskuuta 2016. Kappaleen ovat sekä sanoittaneet että tuottaneet The Weeknd, Daft Punk, Doc McKinney ja Henry "Cirkut" Walter, Jason Quennevillen toimiessa puolestaan vastaavana sanoittajana. "Starboy" on lajityypiltään R&B; ja elektropop -kappale, jonka sanat käsittelevät julkkiselämän ylellisyyttä. Kappaleen musiikkivideon ohjasi Grant Singer ja se julkaistiin The Weekndin vevo-kanavalla 28. syyskuuta 2016. "Starboy" oli kaupallisesti valtava menestys, sen päästyä singlelistan kärkeen viidessätoista eri valtiossa kuten Belgiassa (Vallonia), Norjassa, Ranskassa, Ruotsissa, Tanskassa ja Yhdysvalloissa. Lisäksi se on myynyt Kanadassa ja Ranskassa timanttia. ==Lähteet== Luokka:Vuoden 2016 kappaleet Luokka:Kanadalaiset musiikkikappaleet Luokka:Daft Punkin kappaleet Luokka:Billboard Hot 100 -listan ykköset
View’n diskografia

Rap-artisti View’n diskografia. == Albumit == === Studioalbumit === Albumi Albumin tiedot Listasijoitukset Leave A Comment * Julkaistu: 2017 * Levy- yhtiö: Sony Music Finland * Formaatti: CD, digitaalinen === EP't: === * Avalon EP (2015) * I See The Same Dream Every Night EP (2020) == Singlet == === Singlet === Vuosi Single Albumi 2015 "Lace" Avalon EP 2016 "Coldest Season" "Mayhem" "Deeper" Leave A Comment 2017 "Trippin' Sober" "Say It Again" 2019 "J. Gotti" I See The Same Dream Every Night -EP "Bury Me" 2020 "Lonely" Luokka:Diskografiat
Tommy Samuelsson

Tommy Samuelsson (s. 12. tammikuuta 1960 Degerfors) on ruotsalainen jääkiekkoilija ja jääkiekkovalmentaja, joka pelasi puolustajana. Hän edusti Ruotsin maajoukkuetta kaksissa olympialaisissa, Kanada-cupissa 1987 ja kuusissa MM-kilpailuissa, joissa hän saavutti kaksi olympiapronssia ja kolme MM-hopeaa. Vuonna 1977 hän oli voittamassa alle 18-vuotiaiden Euroopan- mestaruutta. Hän edusti kotimaassaan Färjestad BK:ta kausina 1976–1995 ja lopetti pelaajauransa Itävallassa ja Sveitsissä. Samuelsson voitti Ruotsin- mestaruuden vuosina 1981, 1986 ja 1988. Hänet palkittiin Ruotsin parhaana pelaajana Guldpuckenilla vuonna 1986. Samuelsson on toiminut eri seurojen päävalmentajana Ruotsin lisäksi Itävallassa ja Saksassa sekä Ruotsin maajoukkueen apuvalmentajana. Färjestad BK:n päävalmentajana hän voitti Ruotsin-mestaruuden vuosina 2009 ja 2011 sekä maajoukkueen apuvalmentajana maailmanmestaruuden vuonna 2006. Färjestad on jäädyttänyt Samuelssonin pelinumeron 2. == Lähteet == Luokka:Ruotsalaiset jääkiekkoilijat Luokka:Ruotsalaiset jääkiekkovalmentajat Luokka:Ruotsalaiset olympiamitalistit Luokka:Vuonna 1960 syntyneet Luokka:Elävät henkilöt
Hanna Kunnas

Hanna Kunnas (2. syyskuuta 1869 Kuopio – 14. maaliskuuta 1948)Kuolinilmoitus, Näyttelijätär Hanna Kunnas, Uusi Suomi, 1948, No 75, sivu 4, julkaistu 17.3.1948 oli suomalainen näyttelijä.Kotimaisia näyttämötaiteilijoita sanoin ja kuvin, s. 148 == Ura == Kunnaksen vanhemmat olivat K. G. Blomqvist ja Johanna Hoffrén. Hän aloitti näyttelijän uransa August Aspegrenin Kansan Teatterissa ja siirtyi Suomalaiseen Teatteriin syksyllä 1891. Vietettyään muutamia vuosia Pohjois-Amerikassa Kunnas palasi Suomeen ja liittyi Tampereen Työväen Teatteriin. Kunnas näytteli muun muassa Johannan roolin Minna Canthin Työmiehen vaimossa ja Riikan roolin Canthin tragediassa Anna Liisa. Kunnaksella oli roolitehtäviä myös klassisissa näytelmissä Elinan surma, Kuinka äkäpussi kesytetään ja Nummisuutarit. Molièren komediassa Lääkäri vastoin tahtoaan Kunnas näytteli Lucinden osan. Kunnas antoi lausuntailtoja ympäri Suomen. Hän esitti pääasiallisesti Ivan Krylovin satuja. == Lähteet == * === Viitteet === Luokka:Suomalaiset näyttelijät Luokka:Vuonna 1869 syntyneet Luokka:Vuonna 1948 kuolleet
Erik Pöysti (ohjaaja)

Erik Mikael Pöysti (s. 20. elokuuta 1955 HelsinkiSuomen teatterit ja teatterintekijät 1993, s. 355) on suomalainen teatteriohjaaja ja opettaja. == Ura == Pöysti opiskeli Teatterikorkeakoulussa 1977–1981. Hän työskenteli kiinnitettynä ohjaajana Svenska Teaternissa 1981–1983 ja 1984–1988 sekä Lilla Teaternissa 1983–1984. Vuodesta 1988 alkaen Pöysti on toiminut vapaana taiteilijana. Pöysti opetti teatteritaiteita Västra Nylands folkhögskolassa 1995–2005, minkä jälkeen hän työskenteli opettajana Yrkeshögskolan Sydvästissä. Pöystin teatteriohjauksista mainittakoon Noréns Modet att döda (1984), Ronja Rövardotter (1987), Shirley Valentine (1991), I väntan på Godot (2000) ja Den stora rollen (2001). == Perhetausta == Erik Pöysti on karjalaista ja suomenruotsalaista sukujuurta. Hänen vanhempansa Lasse Pöysti ja Birgitta Ulfsson olivat näyttelijöitä. Myös hänen veljensä Tom, vanhempi tyttärensä Alma ja poikansa Oskar ovat näyttelijöitä. Pöysti avioitui 1980 toimittaja Tua Rannisen kanssa. == Lähteet == * * == Aiheesta muualla == *Näytelmät.fi: Erik Pöysti *Helsingin Sanomat: Pöystit yhdessä näyttämölle (17.2.2000) Luokka:Suomalaiset opettajat Luokka:Suomalaiset teatteriohjaajat Luokka:Vuonna 1955 syntyneet Luokka:Elävät henkilöt
I Feel It Coming

I Feel It Coming on kanadalaislaulajan The Weekndin musiikkikappale, jolla vierailee myös ranskalainen elektronisen musiikin duo Daft Punk. Sen julkaisivat XO ja Republic Records The Weenkndin kolmannen, Starboy- studioalbumin toisena singlenä 24. marraskuuta 2016. Tätä ennen kappale oli julkaistu jo promosinglenä kappaleen "Party Monster" kanssa 18. marraskuuta 2016. Kappaleen ovat sanoittaneet The Weeknd, Daft Punk, Doc McKinney, Cirkut sekä Eric Chedeville ja sen tuotti Daft Punk, The Weekndin, McKinneyn ja Cirkutin toimiessa puolestaan vastaavina tuottajina. Kappaleen musiikkivideon ohjasi Warren Fu ja se julkaistiin The Weekndin vevo-kanavalla 9. maaliskuuta 2017. "I Feel It Coming" sai positiivisen vastaanoton musiikkikriitikoilta, jotka kehuivat sen melodiaa. Arvostelumenestyksen lisäksi kappale oli myös kaupallinen menestys, sen päästyä singlelistan viiden parhaan joukkoon kolmessatoista eri valtiossa kuten Argentiinassa, Norjassa, Ranskassa, Ruotsissa, Tšekissä ja Yhdysvalloissa. Lisäksi se on myynyt Italiassa kaksinkertaista, Australiassa ja Ruotsissa kolminkertaista, Yhdysvalloissa nelinkertaista sekä Kanadassa viisinkertaista platinaa. Ranskassa kappale on myynyt jopa timanttia. ==Lähteet== Luokka:Vuoden 2016 kappaleet Luokka:Kanadalaiset musiikkikappaleet Luokka:Daft Punkin kappaleet
Lars-Gunnar Pettersson

Lars-Gunnar Pettersson (s. 8. huhtikuuta 1960 Luulaja) on ruotsalainen jääkiekkoilija, pelipaikaltaan hyökkääjä. Hän edusti Ruotsin maajoukkuetta Calgaryn olympialaisissa 1988, Kanada-cupissa 1987 ja kolmissa MM- kilpailuissa, joissa hän saavutti yhden olympiapronssin, yhden maailmanmestaruuden ja yhden MM-hopean. Pettersson edusti kotimaassaan pääsarjatasolla IF Björklöveniä kausina 1980–1987 ja Luleå HF:ää kausina 1987–1994. Hän voitti Ruotsin-mestaruuden kaudella 1986–1987 ja oli Elitserienin paras maalintekijä kausina 1986–1987 ja 1988–1989. NHL-seura Edmonton Oilers varasi Petterssonin vuoden 1980 varaustilaisuuden yhdeksännellä kierroksella 174. varausvuorolla mutta Pettersson ei koskaan pelannut NHL:ssä. == Lähteet == Luokka:Ruotsalaiset jääkiekkoilijat Luokka:Ruotsalaiset olympiamitalistit Luokka:Edmonton Oilersin varaamat pelaajat Luokka:Vuonna 1960 syntyneet Luokka:Elävät henkilöt
Takayama

Takayama () on Japanin kaupunki Honshūn saarella Chūbun tai Tōkain alueella Gifun prefektuurissa. Se sijaitsee sisämaassa prefektuurin pohjoisosassa Hidan seudulla. Idässä kaupungin alue nousee Hidavuorille ja valtaosa siitä onkin metsäistä vuoristoa. Takayaman kantakaupunki on rakentunut vuorten ympäröimälle Takayaman altaalle Miyajoen varrelle. Idässä kaupunki rajautuu Toyaman ja Naganon, lännessä Fukuin ja Ishikawan prefektuureihin. Takayamassa on 87 061 asukasta (toukokuussa 2020) ja sen pinta-ala on 2 177,61 neliökilometriä. Pinta-alaltaan se on Japanin suurin kaupunki. Takayama kehittyi linnanaluskaupunkina ja Hidan alueen keskuspaikkakuntana 1500-luvun lopulta lähtien. Kaupungin linnan perusti Kanamori Nagachika Toyotomi Hideyoshin käskystä. Vuonna 1692 alue siirtyi suoraan bakufun alaisuuteen ja sinne sijoitettiin paikallinen hallintokeskus (jin’ya). Sysäyksen kaupungin kehitykselle antoi sittemmin rautatieyhteyden valmistuminen vuonna 1934. Kaupunkioikeudet osana Japanin nykyistä kunnallishallintoa Takayama sai pian sen jälkeen vuonna 1936. Kaupunki laajeni huomattavasti vuonna 2005, kun siihen liitettiin Kokufun ja Kugunon maaseutukaupungit sekä seitsemän kyläkuntaa: Asahi, Kamitakara, Kiyomi, Miya, Nyūkawa, Shōkawa ja Takane. Merkittäviä perinteisiä elinkeinoja ovat muun muassa puusepänteollisuus, erityisesti huonekalujen valmistus, ja lakkatyöt (shunkeinuri). Nykyisin kaupungissa toimii myös elektroniikkateollisuutta. Takayamassa on säilynyt huomattava määrä vanhoja rakennuksia, joista monet on valittu tärkeäksi kulttuuriomaisuudeksi. Takayaman ”pikku-Kiotoksi” kutsuttu vanhakaupunki onkin suojeltu. Kaupunki tunnetaan myös kahdesta vuosittaisesta festivaalistaan (Takayama-matsuri), jotka on valittu Unescon aineettoman kulttuuriperinnön luetteloon. Niistä Hie-jinjan Sannō-festivaali järjestetään huhtikuussa, Sakurayama Hachiman-gūn Hachiman-festivaali lokakuussa. Muita nähtävyyksiä ovat esimerkiksi kansallisaarteeksi nimitetty Ankoku-jin temppeli, Hida- Takayaman kaupunginmuseo, entinen hallintorakennus Takayama jin’ya ja Hida minzokumuran ulkomuseo. Kaupunkiin kuuluu laajoja luonnonalueita kuumine lähteineen ja hiihtokeskuksineen. Osa kaupungin alueesta onkin liitetty Chūbu- sangakun ja Hakusanin kansallispuistoihin. Takayamaa palvelee JR Tōkain Takayama-päälinja. == Kuvia == Tiedosto:Takayama Altstadt 14.jpg|Takayaman vanhaakaupunkia Tiedosto:Sakurayama-hachimangu Takayama Gifu pref04s3s3990.jpg|Sakurayama Hachiman-gū Tiedosto:大国台 (岐阜県高山市) - panoramio (2).jpg|Takayama-matsuri Tiedosto:Takayama DSC 3905 (6260255121).jpg|Hida minzokumuran ulkomuseota Tiedosto:Hotakadake Takayama01j3872.jpg|Hotakavuori Naganon prefektuurin rajalla == Lähteet == == Aiheesta muualla == * Kaupungin internetsivut Luokka:Gifun prefektuurin kaupungit
Takayama (täsmennyssivu)

Takayama voi tarkoittaa: == Maantiede == * Takayama, Japanin kaupunki Gifun prefektuurissa * Takayama, Japanin kyläkunta Gunman prefektuurissa * Takayama, Japanin kyläkunta Naganon prefektuurissa == Henkilöt == * Takayama Chogyū (1871–1902), japanilainen kirjailija * Takayama Ukon (1552–1615), japanilainen kristitty daimio * Aki Takayama (s. 1970), japanilainen taitouimari ja olympiamitalisti * Hector Takayama (s. 1972), perulainen jalkapalloilija * Katsunari Takayama (s. 1983), japanilainen nyrkkeilijä * Kiroku Takayama (1893–1938), japanilainen taistelutaitojen opettaja * Tadao Takayama (1904–1980), japanilainen jalkapalloilija * Yoshiaki Takayama (1952–2010), japanilaissyntyinen suomalainen kokki == Muuta == * Takayama-päälinja, JR Tōkain rautatielinja Japanissa
Ruotsin naisten koripallomaajoukkue

Ruotsin naisten koripallomaajoukkue edustaa Ruotsia naisten koripallon maajoukkuekilpailuissa. Ruotsin maajoukkue on pelannut naisten EM-kilpailuissa seitsemän kertaa ollen parhaimmillaan kuudes vuonna 2019.https://www.basket.se/Landslag/Lag/Damerseniorer/?league_id=4079#mbt:11-4000$f&global- season;=71201 == Tilastot == === EM-kilpailut === * 1978 - 13. * 1981 - 11. * 1983 - 10. * 1987 - 7. * 2013 - 7. * 2015 - 14. * 2019 - 6. === Pelaajatilastot === Lähde: Ruotsin koripalloliittohttps://www.basket.se/Landslag/statistikrekord/?league_id=4079#mbt:11-4100$f&age;=83&gender;=f&season- type;=all:$t&0=1 Eniten tehtyjä pisteitä # Kicki Johansson 3272 # Anne-Lee Mellström (Edwardzon) 1919 # Frida Eldebrink 1595 # Louice Halvarsson 1319 # Ingela Capin 1284 Eniten pelattuja otteluita # Kicki Johansson 184 # Susanne Rosengren 145 # Kadidja Andersson 138 # Anna Barthold 133 # Anne-Lee Mellström (Edwardzon) 132 # Frida Eldebrink 131 # Louice Halvarsson 131 Muita pelaajia: Karin Laukkanen, Sari Karttunen, Danielle Hamilton-Carter, Marie Kumlin == Lähteet == == Aiheesta muualla == * Virallinen kotisivu Luokka:Ruotsin koripallo Luokka:Naisten koripallomaajoukkueet
Kalle Grundel

Kalle Grundel (s. 2. lokakuuta 1948) on ruotsalainen aktiiviuransa päättänyt ralliautoilija. Aktiiviuransa aikana Grundel ei voittanut MM-osakilpailuja, mutta ajoi yhden palkintopallisijoituksen. Grundel debytoi MM-tasolla vuoden 1977 Ruotsin rallissa ajokkinaan yksityinen Saab 99 EMS. Grundel kilpaili MM- sarjassa satunnaisesti 1 tai 2 kertaa kaudessa Saabilla aina vuoteen 1981 asti. Vuoden 1982 Ruotsin ralliin Grundel osallistui Volkswagen Golf GTI:lla ja sijoittui ensimmäisen kerran urallaan MM-pisteille. Seuraavana vuonna Grundel ajoi Ruotsin rallissa sikäläisen maahantuojan Golfilla ja kauden päättäneessä RAC-rallissa Volkwagen Motorsportin tehdastiimin Golfilla. Ruotsissa sijoitus oli hienosti viides ja Englannissa kahdeksas. Kaudelle 1984 Grundel sai Volkswagenin tehdastiimin ajattamana kahdeksan MM-rallin ohjelman. Tuloksena oli neljä keskeytystä ja kolme sijoitusta MM-pisteille. Kaikissa neljässä maaliin asti ajamassaan kisassa hän ajoi luokkavoittoon. Kaudella 1985 Grundel ajoi kaksi kilpailua Peugeot Talbot Sportin tehdastallissa korvaten Argentiinan rallissa vakavasti loukkaantuneen Ari Vatasen. Suurajoista tuloksena oli yleiskilpailun viides sija ja RAC rallissa keskeytys ulosajon vuoksi. Kaudelle 1986 Grundel siirtyi Fordin tehdastalliin jossa ajoi neljä MM-rallia. Fordin jättäessä Suurajot väliin, Grundel sai luvan osallistua ralliin Lancian kolmannella autolla Markku Alénin ja Mikael Ericssonin tallitoverina. Kaudelle 1987 siirryttiin B-ryhmästä heikompitehoisiin A-ryhmän autoihin ja Grundel jatkoi Fordin tehdaskuljettajana kolmen rallin ajan. Kauden päättäneessä RAC-rallissa hän ajoi etuvetoisella Peugeotilla. Kaudella 1988 Grundel kilpaili vain kahdessa MM-rallissa. Kotikisassaan Ruotsissa alla oli Ruotsin maahantuojan ilmoittama Mazda 323 ja RAC-rallissa jälleen Peugeota. RAC-ralli jäi myös Grundelin viimeiseksi startiksi MM-tasolla. Kausilla 1988–1991 Grundelin pääasiallinen työnantaja oli Peugeotin Saksan maahantuoja, jonka nimissä hän osallistui Saksassa ajettuihin EM-sarjan osakilpailuihin. Kausien 1991–1998 aikana Grundel ajoi satunnaisia ralleja satunnaisella kalustolla eri puolilla maailmaa. Vuodesta 2005 lähtien ohjelmassa on ollut lähinnä erinäisiä näytöskilpailuita Keski-Euroopassa. ==Lähteet== * Kalle Grundelin ura eWRC:ssa Luokka:Ruotsalaiset ralliautoilijat Luokka:Vuonna 1948 syntyneet Luokka:Elävät henkilöt
Joona Puhakka (tubettaja)

Joona Puhakka (s. 12. maaliskuuta 1998https://www.is.fi/viihde/art-2000010690477.html) on suomalainen tubettaja, joka tekee sisältöä KOUKUS-nimiselle kanavalle (aikaisemmin A-lapset) ystävänsä Roope Ranniston kanssa. Syyskuussa 2023 kanavalla oli 310 tuhatta tilaajaa. Vuonna 2014 Joona Puhakka voitti Roope Ranniston kanssa vuoden härökanava-palkinnon Tubeconissa. Vuonna 2009 Puhakka oli mukana Ylen Jotain rajaa -sarjassa. Maaliskuussa 2020 Puhakka esiintyi Posse-ohjelmassa. Puhakka oli mukana Ylen tv-sarjassa Verta, hikeä ja t-paitoja, jossa neljä suomalaista vaikuttajaa tutustui vaateteollisuuteen Myanmarissa. Puhakka nähdään Myyrän toisella tuotantokaudella maaliskuussa 2021. Puhakka ja Rannisto ovat myös osallistuneet ohjelmaan Suomen hauskin tavis. Joona Puhakka on näyttelijä Johanna Puhakan pikkuserkku. Joona Puhakka on kavereidensa Roope Ranniston, Tuomas Mönkkösen sekä Olli Litmasen kanssa perustanut jalkapallojoukkueen vuonna 2022 nimeltä Gilla FC, joka toimi aluksi nimellä Aston Gilla. == Lähteet == == Aiheesta muualla == *KOUKUS YouTubessa Luokka:Suomalaiset tubettajat Luokka:Elävät henkilöt Luokka:Syntymävuosi puuttuu
Mayfair

Mayfair on alue Lontoon West Endissä Hyde Parkin itälaidalla. Hallinnollisesti se kuuluu City of Westminsteriin. Mayfair on yksi Lontoon ja koko maailman kalleimmista asuinalueista. Alue on kuitenkin suurimman osan vuotta suhteellisen autio. Suuri osa omistajista on ulkomaalaisia, muun muassa arabimaista, ja he viettävät Lontoossa vain muutaman viikon vuodessa. Asukkaita on tyypillisesti paikalla heinä- ja elokuussa.https://www.ft.com/content/936ee878-a12c-11e6-891e-abe238dee8e2 == Lähteet == == Aiheesta muualla == *
Korpi-imarteet

Korpi-imarteet eli palleimarteet (Phegopteris) on sysi-imarrekasvien eli nevaimarrekasvien (Thelypteridaceae) heimoon kuuluva kasvisuku. Sukuun voidaan lukea kuuluvaksi vain muutama laji tai hyvin paljon lajeja. Korpi-imarteet ovat monivuotisia saniaisia, joilla on suikertava maanalainen juurakko. Lehdet kasvavat juurakosta yksittäin, ja lehtiruodit ovat melko pitkiä. Lehtiruotien tyvellä on vaaleita, karvamaisia suomuja. Lehtilapa on yleismuodoltaan jokseenkin kolmiomainen ja kahteen kertaan pariliuskainen. Lehtien yläpinnat ovat karvaisia ja alapinnat suonien kohdilta suomuisia. Lehtilavan alimmat liuskat ovat taakäänteisiä. Itiöpesäkkeistöt ovat pieniä. Korpi-imarteisiin kuuluvista lajeista Suomessa tavataan ainoastaan korpi-imarretta (Phegopteris connectilis). == Lajeja == * Phegopteris amaurophylla * Phegopteris bukoensis * Phegopteris cheilanthoides * Phegopteris connectilis – korpi-imarre * Phegopteris decursive-pinnata – viikateimarre * Phegopteris hexagonoptera * Phegopteris lineata * Phegopteris moussetii * Phegopteris philippinensis * Phegopteris polypodioides * Phegopteris portoricensis * Phegopteris prolifera * Phegopteris somai * Phegopteris subdigitata * Phegopteris tibetica == Lähteet == == Aiheesta muualla == * Suomen Lajitietokeskus: Palleimarteet – Phegopteris * Finto: Kassu – Kasvien suomenkieliset nimet: Phegopteris Luokka:Sysi-imarrekasvit
Sotkamon lukio

Sotkamon yhteislukio on Sotkamon kirkonkylällä toimiva lukio ja erikoislukio. Yleislinjan ohella lukio tarjoaa mahdollisuutta opiskeluun urheiluvalmentatumisen mahdollistavalla urheilulinjalla palkitussa urheilulukiossaan. Vuonna 2018 Sotkamon lukiota tai sen erikoislukiota kävi 318 oppilasta. Suuri osa lukioon hakeutuvista tulee Sotkamon ulkopuolelta. Erityisesti pyritään Sotkamon urheilulukioon. Lukiorakennuksen vanhan A-osan purkamisesta ja korvaamisesta uudisrakennuksesta uutisoitiin loppuvuonna 2021. Uudisosa otetaan käyttöön vuoden 2025 alussa. Sotkamon lukioon kunnan ulkopuolelta tulevilla opiskelijoilla on merkittävä talousvaikutus Sotkamon seudulle. Opiskelijoiden tulovaikutuksen arvioidaan olevan yli miljoona euroa lukuvuodessa. ==Tunnettuja lukion käyneitä== *Iivo Niskanen, maastohiihtäjä *Kerttu Niskanen, maastohiihtäjä *Krista Pärmäkoski, maastohiihtäjä *Jasmin Kähärä, maastohiihtäjä *Kaisa Mäkäräinen, ampumahiihtäjä *Mari Eder, ampumahiihtäjä *Suvi Minkkinen, ampumahiihtäjä *Tuomas Harjula, ampumahiihtäjä *Antti Aalto, mäkihyppääjä ==Lähteet== Luokka:Sotkamon oppilaitokset Luokka:Suomen lukiot
Kirves (täsmennyssivu)

Kirves voi tarkoittaa seuraavia: * kirves, työkalu * kirves, varsinkin Itä- Suomessa pelattu korttipeli * Kirves, sukunimenä: ** Heidi Kirves, näyttelijä ** Juho Kirves (1868–?), kansanedustaja (SDP) ** Lauri Kirves (1914–1985), Suomen Metsäteollisuuden Keskusliiton toimitusjohtaja ** Outi Kirves (s. 1960), taidegraafikko ** Tauno Kirves (1943–2020), Hyvinkään kaupunginjohtaja 1989–2006 ** Timo Kirves (1939–2021), lehti- ja mainosvalokuvaaja.
Alden Richards

Alden Richards (s. Santa Rosa, Laguna, Filippiinit) on filippiiniläinen näyttelijä, esiintyjä ja laulaja. Luokka:Filippiiniläiset näyttelijät Luokka:Filippiiniläiset laulajat Luokka:Vuonna 1992 syntyneet Luokka:Elävät henkilöt
Jericho Rosales

Jericho Rosales (s. Quezon City, Filippiinit) on filippiiniläinen näyttelijä ja laulaja. Hän on esiintynyt muun muassa seuraavissa televisiosarjoissa: * !Oka Tokat (1997–2002) * Pangako Sa 'Yo‎ (2000–2002) * Dahil May Isang Ikaw (2009–2010) * The Legal Wife (2014) * Bridges of Love (2015) * Magpahanggang Wakas (2016–2017) * Halik (2018–2019). Luokka:Filippiiniläiset näyttelijät Luokka:Filippiiniläiset laulajat Luokka:Vuonna 1979 syntyneet Luokka:Elävät henkilöt
Kim Chiu

Kim Chiu (s. Tacloban, Leyte, Filippiinit) on filippiiniläinen näyttelijä. Hän on tullut tunnetuksi tosi-tv -ohjelmasta Pinoy Big Brother sekä draamasarjasta Ikaw Lamang. == Aiheesta muualla == * * MyDramalist-sivustolla Luokka:Filippiiniläiset näyttelijät Luokka:Vuonna 1990 syntyneet Luokka:Elävät henkilöt
Enrique Gil

Enrique Gil (s. Cebu, Filippiinit) on filippiiniläinen näyttelijä, tanssija ja malli. Luokka:Filippiiniläiset näyttelijät Luokka:Filippiiniläiset tanssijat Luokka:Vuonna 1992 syntyneet Luokka:Elävät henkilöt
Lea Salonga

Lea Salonga (s. Manila, Filippiinit) on filippiiniläinen näyttelijä ja laulaja. Hänet tunnetaan parhaiten Aladdinin Jasminen ja Mulanin lauluäänenä. Salonga aloitti laulu-uransa 10-vuotiaana julkaisemalla ensimmäisen albuminsa Small Voice. 18-vuotiaana hän sai Kimin roolin West End -musikaalissa Miss Saigon. 20-vuotiaana hän esitti samaa roolia Broadwaylla. Muita hänen merkittäviä musikaaliroolejaan ovat Eliza Doolittle My Fair Ladyssa, Mei Li Flower Drum Songissa ja sekä Eponine että Fantine Les Misérablesissa. Hän oli ensimmäinen aasialainen, joka on näytellyt Eponinen roolia Broadwaylla. Salonga on esiintynyt muun muassa kuudelle filipinopresidentille, kolmelle amerikkalaiselle presidentille, Walesin prinsessa Dianalle ja Kuningatar Elisabetille. Salonga on naimisissa Robert Charles Chienin kanssa. Heillä on tytär Nicole Beverly Chien. == Palkinnot == * Olivier Awards, 1990. Outstanding Performance of the Year by an Actress in a Musical (Miss Saigon). * Tony Awards, 1991. Best Performance by an Actress in a Leading Role in a Musical (Miss Saigon). * Theatre World Awards, 1991. Performance (Miss Saigon). * Outer Critics Circle Awards, 1991. Best actress - Musical (Miss Saigon). * Drama Desk Awards, 1991. Outstanding Actress - Musical (Miss Saigon). * BroadwayWorld Awards, 2016. Best Leading Actress in a Musical (Allegiance). * BroadwayWorld Awards, 2018. Best Featured Actress in a Musical (Once on This Island). == Lähteet == == Aiheesta muualla == * * Lea Salongan kotisivut Luokka:Filippiiniläiset näyttelijät Luokka:Filippiiniläiset laulajat Luokka:Vuonna 1971 syntyneet Luokka:Elävät henkilöt
Sananthachat Thanapatpisal

Sananthachat Thanapatpisal (, s. Bangkok, Thaimaa, syntymänimi Chamaiphon Thirasak, ) on thaimaalainen näyttelijä ja malli. Hän näyttelee Daota televisiosarjassa Hormones: The Series. Vuonna 2017 hän näytteli Wania sarjassa Water Boyy: The Series. Luokka:Thaimaalaiset näyttelijät Luokka:Vuonna 1994 syntyneet Luokka:Elävät henkilöt
132 Aethra

132 Aethra on Marsin radan leikkaava, metallinen asteroidi. Se on halkaisijaltaan noin 40 kilometriä. Asteroidin löysi James Craig Watson vuonna 1873. Se on ensimmäinen löydetty Marsin radan leikkaava asteroidi. Asteroidi oli kadotettu vuosina 1873 ja 1922. Se on nimetty Theseuksen äidin, Aethran, mukaan. Luokka:Marsin radan leikkaaja-asteroidit
Sysi-imarteet

Sysi-imarteet eli nevaimarteet (Thelypteris) on sysi-imarrekasvien eli nevaimarrekasvien (Thelypteridaceae) heimoon kuuluva kasvisuku. Sukuun voidaan katsoa kuuluvan vain muutama laji tai yli 400 lajia. (Sivuston sisältö vanhentunut) Sysi-imarteet ovat monivuotisia saniaisia, joilla suikertava ja karvainen juurakko. Lehdet kasvavat juurakosta yksittäin ja ovat kasvutavaltaan pystyjä. Lehtiruoti on kalju sekä suunnilleen yhtä pitkä kuin lehtilapa. Lehtilapa on vaaleanvihreä ja muodoltaan kaksi kertaa pariliuskainen. Itiöpesäkkeet sijaitsevat lehtien pikkuliuskojen laidoilla. Suvun lajeista Suomessa tavataan ainoastaan nevaimarretta (Thelypteris palustris). == Lajeja == * Thelypteris abrupta * Thelypteris angustifolia * Thelypteris blanda * Thelypteris consanguinea * Thelypteris decussata * Thelypteris deflexa * Thelypteris deltoidea * Thelypteris leptocladia * vuori- imarre (Thelypteris limbosperma, syn. Oreopteris limbosperma) * Thelypteris noveboracensis * nevaimarre (Thelypteris palustris) * Thelypteris resinifera * Thelypteris reticulata * Thelypteris retroflexa * Thelypteris rustica * Thelypteris sancta * Thelypteris scolopendrioides * korpi-imarre (Thelypteris phegopteris → nykyinen nimi Phegopteris connectilis) == Lähteet == == Aiheesta muualla == * Suomen Lajitietokeskus: Sysi-imarteet – Thelypteris Luokka:Sysi- imarrekasvit
Bo Berglund

Bo Berglund (s. 6. huhtikuuta 1955 Själevad) on ruotsalainen jääkiekkoilija, pelipaikaltaan laitahyökkääjä. Hän edusti Ruotsin maajoukkuetta kaksissa olympialaisissa, joissa molemmissa hän saavutti olympiapronssia, ja vuoden 1989 MM-kilpailuissa. Hän edusti kotimaassaan MoDo AIK:ta kausina 1973–1977, Djurgårdens IF:ää kausina 1977–1983 ja NHL-uransa jälkeen AIK:ta kausina 1986–1990. Berglund voitti Ruotsin-mestaruuden kaudella 1982–1983 ja oli Elitserienin pistepörssin ykkönen kaudella 1987–1988. NHL-seura Boston Bruins varasi Berglundin vuoden 1975 varaustilaisuuden kahdeksannella kierroksella 140. varausvuorolla mutta tuolloin varaus ei johtanut NHL-sopimukseen. Quebec Nordiques varasi hänet vuoden 1983 varaustilaisuuden 12. kierroksella 232. varausvuorolla, ja samana vuonna Berglund siirtyi NHL:ään, jossa hän pelasi kolme kautta. Kesken kauden 1984–1985 hän siirtyi Quebecistä Minnesota North Starsiin, ja seuraavalla kaudella hän edusti Minnesotan lisäksi vielä Philadelphia Flyersia mutta pelasi enemmän farmisarja AHL:ssä. Kaikkiaan hän pelasi NHL:ssä 130 runkosarjaottelua, joissa hän teki 28 maalia ja sai 40 syöttöpistettä. Yhdeksässä NHL:n pudotuspelissään hän teki kaksi maalia, molemmat ensimmäisellä kaudellaan. Berglund palkittiin Ruotsin parhaana pelaajana Guldpuckenilla vuonna 1988. Hän on pelaajauransa jälkeen toiminut pitkään NHL-seura Buffalo Sabresin pelaajatarkkailijana. == Lähteet == Luokka:Ruotsalaiset jääkiekkoilijat Luokka:Ruotsalaiset olympiamitalistit Luokka:Boston Bruinsin varaamat pelaajat Luokka:Vuonna 1955 syntyneet Luokka:Elävät henkilöt